cyanic-selkie/wikianc huggingface dataset:
Malene Fosli Flataker
Kvartetten har også spilt på Slottet ved to anledninger, se lenke, og på Horten Kammermusikkfest.
Jan Køpke Christensen
Jan Køpke Christensen (født 9. april 1955 i Løjt Kirkeby i Sønderjylland) er en dansk politiker, journalist og yrkesskolelærer.
Etter yrkesskolen tok han blant annet høyere forberedelseseksamen og pedagogikum. Han har eksamener i samfunnsfag og informatikk fra lærerseminaret i Haderslev. Christensen var yrkesskolelærer ved den tekniske skolen i Aabenraa fra 1978 og overlærer ved Erhvervsuddannelsescenter (EUC) Syd fra 1994.
Christensen var formann i Fremskridtspartiets Ungdom i Sønderjyllands amt og medlem av hovedstyret i siste halvdel av 1970-årene. Han var valgt til Folketinget fra Sønderjyllands amtskrets for Fremskridtspartiet 1989–1998. I Folketinget var han formann i helseutvalget fra 1990 og Fremskridtspartiets politiske ordfører 1994–1995. Han var medlem av Aabenraa kommunestyre 1990–2002 og Sønderjyllands amtsråd 1998–2002. I 2000 brøt han med Fremskridtspartiet i protest mot Mogens Glistrup. Han ble senere folketingskandidat for Det Konservative Folkeparti. I 2012 meldte han seg inn i Venstre, og i 2015 gjorde han et mislykket forsøk på å bli folketingskandidat for partiet. I 2016 meldte han seg inn i Nye Borgerlige.
I 2012 ble Jan Køpke Christensen journalist og daglig leder i Aabenraa Lokal-TV (TV ALT).
Aurdal kraftverk
Aurdal kraftverk er et vannkraftverk i Vindafjord kommune i Rogaland.
Det er et elvekraftverk som utnytter et fall på 40 meter i Aurdalsåna.
Installert effekt er 22 kW fra en peltonturbin. Årsproduksjon er 0,1 GWh.
Kraftverket ble bygd ca 2002. Det var nedlagt i noen år, men driften er gjenopptatt i 2017.
Bjørnebæråsen (Molde)
Bjørnebæråsen er en gate i Molde kommune i Møre og Romsdal. Gaten starter i Kreklingbakken og i en smal bue før den ender i samme vei. Gaten har fått navn etter Bjørnebær, i likhet med en del andre gater i bydelen som har navn etter lavtvoksende skogsvekster.
Open Group
Open Group er et leverandør- og teknologinøytralt industrikonsortum. Per 2015 har det mer enn 500 medlemsorganisasjoner. Det ble dannet i februar 1996 da X/Open slo seg sammen med Open Software Foundation. Dets tjenester omfatter strategi, styring, innovasjon og forskning, standarder, sertifiseringer og utvikling av tester.
Open Group er den mest kjente sertifiserende organisasjon av varemerket UNIX, og publiserer den tekniske standarden Single UNIX Specification som er en utvidelse av POSIX standarden og den offisielle definisjonen av UNIX-systemet. Konsortiet utvikler også standarden TOGAF, som er en industristandard for virksomhetsarkitektur-rammeverk.
Open Groups medlemmer inkluderer en rekke IT-kjøpere og leverandører så vel som statlige organer, for eksempel Capgemini, Fujitsu, Oracle, Hitachi, Hewlett-Packard, Orbus Software, IBM, Kingdee, NEC Corporation, SAP, Forsvarsdepartementet i USA, NASA og andre.
Chuck Leavell
Charles Alfred «Chuck» Leavell (født 28. april 1952, Birmingham, Alabama) er en amerikansk pianist og keyboardspiller som var medlem av The Allman Brothers Band på 70-tallet, og har siden 1983 vært fast keyboardist med The Rolling Stones.
Rognebærsvingen (Molde)
Rognebærsvingen er en gate i Molde kommune i Møre og Romsdal. Gaten starter i Blåbærlia og går østover før den ender blindt. Gaten har fått navn etter Rognebær, i likhet med en del andre gater i bydelen som har navn etter lavtvoksende skogsvekster.
Blokkebærvegen (Molde)
Blokkebærvegen er en gate i Molde kommune i Møre og Romsdal. Gaten starter i Blåbærlia og går vestover til Vassfaret. Gaten har fått navn etter Blokkebær, i likhet med en del andre gater i bydelen som har navn etter lavtvoksende skogsvekster.
Belgrade (Maine)
Belgrade er en kommune (town) i Kennebec County i den amerikanske delstaten Maine med et areal på 150 km², derav 38 km² er vann og 3,189 innbyggere (2010). Belgrade ble grunnlagt i 1774 og fikk 3. februar 1796 formelle rettigheter (incorporated). Den fikk sitt navn etter byen Belgrade (Beograd) i Serbia.
Geografi
Ifølge United States Census Bureau har kommunen et totalt areal på 150,04 km² hvorav 111,99 km² er land og 38,05 km² er vann. Belgrade Stream har sitt utspring i Belgrade.
Kommunen krysses av veiene Maine State Route 11, 27, 135 og 225. Den har grense til kommunene Smithfield i nordøst, Oakland og Sidney mot øst, Manchester og Readfield mot sør, Mount Vernon mot sørvest og Rome mot nordvest.
Alaska National Interest Lands Conservation Act
Alaska National Interest Lands Conservation Act (ANILCA) er en naturfredningslov som ble vedtatt i USAs kongress i 1980, og signert av president Jimmy Carter 2. desember samme år.
Loven omfatter etablering eller utvidelse av i alt 15 verneområder som forvaltes av National Park Service; i tillegg til å øremerke andre offentlig eide landområder for forvaltning i regi av United States Forest Service og United States Fish and Wildlife Service. Totalt omfatter fredningsvedtaket 321,900 km².
Catascopellus
Catascopellus er en slekt av løpebiller.
Utseende
En middelsstore (ca. 12 millimeter), avlang, blankt svart løpebille. Oversiden er tett og kraftig punktert. Hodet er firkantet med rundet utstående fasettøyne. Antennene er nokså kraftige, litt lengre enn hode + pronotum. Pronotum er avrundet firkantet, dekkvingene jevnbrede.
Utbredelse
Slekten er utbredt i det vestlige Sør-Amerika, fra Colombia i nord til Chile i sør.
Maharashtri
Maharashtri (devanagari: महाराष्ट्री प्राकृत, ordrett «imperiets språk») var et indoarisk språk i det gamle India som var i bruk fra omkring 500 f.Kr. til 500 e.Kr. Språket var det offisielle språket til Satavahana-imperiet frem til de første århundrene av den kristne tidsregning. Under beskyttelsen av dette imperiet, ble maharashtri det mest utbredte folkelige språket (prākrit) i sin tid, og ble talt fra Malwa og Rajputana i nord til Krishna og elveregionen Tungabhadra i sør.
Sanskrit mistet sin høystatus som «formidlende språk» omkring 500 f.Kr., på omkring samme tid som maharashtri kom i bruk og utviklet seg til den dominerende av de tre dramatiske prākriter. Dets litterære bruk ble berømt gjennom utbredelsen av dramaet Kālidāsa.
Regenten Hāla (regjerte 20-24 e.Kr.), som er nevnt i Puranaene som et medlem av Satavahana-dynastiet, benyttet seg av maharashtri til å skrive Saptashati (सप्तशती) eller Gāthā Saptashatī, Setubandh (सेतुबंध) og Karpurmanjari (कर्पुरमंजरी).
En avart av maharashtri, kalt jaina maharashtri, ble også benyttet til å skrive deler av jainismens tekster. Satavahana kongen Hala's Sattasai, en antologi på over 700 kjærlighetsdikt, er et av de mest berømte verkene på maharashtri.
Wang Shusheng
Wang Shusheng (kinesisk: 王树声, født 26. mai 1905 i Macheng i provinsen Hubei i Kina, død 7. januar 1974), opprinnelig Wang Hongxin, var en kinesisk general, strateg, opprører og kommunistisk politiker. Wang ble medlem av det kinesiske kommunistiske parti i 1926 og begynte som organisator og leder av bondeopprør i mange områder. Han var viktig i oppbyggingen av Folkets frigjøringshær, og var en betydelig militær leder under den annen sino-japanske krig og den kinesiske borgerkrig.
I 1955 ble han utnevnt til storgeneral (Da Jiang).
Karlamagnussagaen
Karlamagnús saga, også kalt Karlamagnussaga eller Karlamagnus-saga («sagaen om Karl den store») var en norrøn samling av gammelfranske chansons de geste fra sagnkretsen Franske emner (engelsk: «The Matter of France»), som handlet om Karl den store og hans høviske riddere eller paladiner. Det norrøne navnet er egentlig Karlamagnús saga ok kappa hans. Karlamagnús saga ble sammenstilt på ordre fra kong Håkon V av Norge, og den norrøne versjonen er omarbeidet og skrevet i prosaform. Visse deler av Karlamagnús saga er i dag de eneste gjengivelsene av gammelfranske fortellinger som har gått tapt i sin originale form.
Karlamagnús saga er et omfattende epos inndelt i ti kapitler eller «grener». Blant de mange fortellingene i verket finner vi følgende historier:
Forældre og Børn
Forældre og Børn var en bok redigert av Aksel Arstal og utgitt i 1902. Det var et omfattende verk på 533 store sider med bidrag fra en lang kjente folk på mange områder, som Moltke Moe, Erik Werenskiold, Gina Krog, Axel Johannessen, Erika Nissen, Bjørnstjerne Bjørnson, Waldemar Christopher Brøgger, Henriette Pauss, totalt 80 medarbeidere. I boken samarbeidet leger, pedagoger, kunstnere, prester, jurister og andre fagpersoner for å utgi en bok om omsorg for barn og «hjemmets oppgaver».
Hyrkania
Hyrkania (gresk: Ὑρκανία, Hyrkania, gammelpersisk: 𐎺𐎼𐎣𐎠𐎴, Varkâna, middelpersisk: 𐭢𐭥𐭫𐭢𐭠𐭭, Gurgān, akkadisk: Urqananu) er en historisk region bestående av land sørøst for Det kaspiske hav (som derfor en gang ble kalt Det hyrkanske hav) i dagens Iran, grenset i sør av Elburzfjellene og i øst av fjellkjeden Kopet Dag. De iranske provinser som dekker dette lands deler av området er Mazandaran, Gilan og Golestan.
Navnet
Navnet Hyrkania har sitt utgangspunkt i Varkana, Vehrkana. Verk/verg på forskjellige mazenderaniske og gilakiske dialekter betyr «varg» (altså ulv), og således betyder Vehrkana «vargenes land».
Historie
Landet ble beskrevet som skogdekket og rikt på ville dyr, og bare ved kysten fruktbart. Det ble i de aller tidligste tider bebodd av tapurene, amardene, gelerne og kadusierne. Tapl, Zodrakarta og Hyrkania ble omtalt som byer. Omkring 800 f.Kr. ble Hyrkania erobert av assyrerne.
Senere i antikken var landet underlagt oldtidsriket Media med en satrap (guvernør), siden en underprovins av det persiske Akamenideriket, og deretter en provins av rikets etterfølgere: Selevkideriket, Partia og Sasanideriket. Hyrkania grenset mot Partia i øst (senere kjent som Abarshahr), Dihistan i nord, Media i sør og Mardia i vest. Etter at Sasanideriket falt i 651 e.Kr. ble Hyrkania kjent som Tabaristan.
Skifergass
Skifergass er naturgass som utvinnes direkte fra bergarten, og ikke fra formasjoner av sand eller kalkstein, slik vi kjenner det fra offshorevirksomheten. Gassen er tørr, og frigjøres på molekylnivå fra steinen. Det er ikke så viktig hvor brønnene settes, så lenge de settes i skiferen som inneholder gass. Det viktigste er at en kan sprekke opp bergarten, slik at det blir størst mulig overflate som metanet kan frigjøres fra. Jo større overflate, desto mer produktiv brønn. Skifergass formes i finkornet skifer, og for å produsere gassen brukes hydraulisk oppsprekking (hydraulisk frakturering), og boring av horisontale brønner er viktig. I USA skilles det mellom tre former for ukonvensjonell gass; Tight gas, skifergass (shale gas) og coal bed methane (CBM).
Miljø- og klimabelastningen ved utvinning av disse ikke-konvensjonelle reservene vil variere mye fra sted til sted og i hvilken form ressursen forefinnes. Generelt vil det også være slik at gass er mindre klimabelastende enn olje og tjære, men lokale variasjoner så som behov for rensing og oppgradering og transportavstander, kan fort endre bildet.
I 2013 ble det funnet mulig skifergass i nedre Adventdalen.
Purple Rain (sang)
«Purple Rain» er en sang laget av Prince og The Revolution. Sangen kommer fra albumet Purple Rain som er lydspor-albumet til filmen med samme navn. Sangen «Purple Rain» ble utgitt som den tredje singelen fra dette albumet. Sangen kombinerer rock, R&B, gospel, og orkestermusikk. Den lå på andreplass på listene i USA gjennom en periode på to uker, og den regnes som en av Princes signatursanger. Den ble sertifisert gull i 1984 av Recording Industry Association of America etter den solgte én million eksemplarer i USA. I Storbritannia ble den sertifisert sølv av British Phonographic Industry i 2013.
Etter Prince døde i 2016 toppet sangen de amerikanske og britiske iTunes-listene, som førte til at «Purple Rain» havnet på ny hos Billboard Hot 100, denne gangen på syttendeplass. Litt tid etter klatret den opp til fjerdeplass. Den havnet også på UK Singles Chart for andre gang hvor den økte sin forrige topplassering fra åttendeplass til sjetteplass. Før April 2016 har sangen solgt 1 186 215 eksemplarer i USA.
Lupe Vélez
María Guadalupe Villalobos Vélez (1908–1944), kjent under scenenavnet Lupe Vélez, var en meksikansk-amerikansk skuespiller, sanger og danser.
Biografi
Vélez ble født den 18. juli 1908 i San Luis Potosí i Mexico. Hun gikk på klosterskole i San Antonio i Texas. Hun var danserinne i Mexico og i nattklubbsrevyer i Hollywood før filmdebuten i 1926. Året etter fikk hun sitt gjennombrudd mot Douglas Fairbanks i The Gaucho. Hun fortsatte som forførerske, temperamentsfulle roller i en rekke filmer. I 1940-årene spilte hun mot Leon Errol i en serie komedifilmer, Mexican Spitfire.
Privat var hun like fyrrig og impulsiv som i sina filmroller. Hun hade en romanse med Gary Cooper men han forlot henne og hun giftet seg i 1933 med Johnny Weissmuller. Deres offentlige krangel ble mye skrevet om i sladderpressen og de skilte sig i 1939. Vélez hadde så flere ulykkelige kjærlighetsaffærer. Hun ble gravid, men barnets far ville ikke gifte seg med henne og Vélez nektet å ta abort på grunn av sin katolske tro. Hun begikk selvmord ved å svelge et glass sovetabletter den 13. desember 1944 i Beverly Hills i Los Angeles i California i USA.
Stearin
Stearin (eller tristearin) er et lukt- og smakfritt fettstoff som er fast ved romtemperatur. Det er en glyserolester av stearinsyre og har formel (C17H35COO)3C3H5. Smeltepunktet er 72 °C.
Ordet «stearin» kommer fra gresk stear som betyr «talg». Stearin er en av de viktigste delene av flere fett-typer fra planter og dyr, som talg og kakaofett.
Man kan fremstille stearin ved katalytisk hydrogenering av oljer, eller av stearinsyre og glyserol med aluminiumoksid (Al2O3).
Stearin var tidligere den vanligste komponenten i levende lys. Lys av ren stearin blir likevel for sprø, derfor blir moderne stearinlys som regel også tilsatt fast parafin (parafinvoks). Lys av bare parafin ble veldig bløte. Stearin kan også brukes som fettkomponent i såpe.
Fettstoffet er fremstilt fra levende organismer, for eksempel oljehaldige planteslag som palme, eller som et biprodukt i kjøttproduksjon. Jo mer fett det er i stearinen, desto fastere er konsistensen ved romtemperatur.
Stearinlys og alternativer
Stearin brukes til å tilvirke lys som brukes som lyskilder. Lysene kan ha ulik fasong og farger, avhengig av interiørtrender, personlig smak og bruksområde. Både masseproduserte og håndlagede lys er å få kjøpt, og noen forbrukere lager lysene selv som en hobby aktivitet.
Man kan også bruke andre materialer enn stearin til å lage lys, og særlig på 2000-tallet har det vært diskutert hva slags lys som er mest miljøvennlig. Alternativer til stearin kan være: Mange anbefaler stearinlys fremfor lys av parafin, fordi parafinlys er laget av fossilt brennstoff, mens stearinlys er tilvirket av fornybare råvarer. Den norske miljøvernorganisasjonen Naturvernforbundet har imidlertid fremholdt at bruken av levende lys i seg selv er lite miljøvennlig, uansett hva lysene er laget av. Organisasjonen har trukket frem lys av bivoks som det mest miljøvennlige produktet i kategorien levende lys.
I tillegg til miljøperspektivet har det også vært trukket frem at mange husbranner skyldes bruk av levende lys. Ifølge det norske Direktoratet for samfunnssikkerhet og beredskap (DSB) er stearinlys mindre brannfarlige enn parafinlys.
Yann LeCun
Yann André LeCun (opprinnelig skrevet Le Cun; født 8. juli 1960 i Soisy-sous-Montmorency i Frankrike) er en fransk informatiker, som først og fremst arbeider med maskinlæring, robotikk og nevrovitenskap. Han er professor ved Courant Insitute of Mathematical Sciences på New York University, og er «Vice President - Chief AI Scientiest» hos Facebook.
LeCun er kjent for sitt arbeid med optisk tegngjenkjenning (OCR) og «computer vision» ved bruk av konvolusjonelle nevrale nettverk (CNN). Han er også en av skaperne av en bildekomprimeringsteknikk kalt DjVu (sammen med Léon Bottou og Patrick Haffner). Han utviklet også programmeringsspråket «Lush» sammen med Léon Bottou.
I 2018 mottok LeCun Turing-prisen, sammen med Yoshua Bengio og Geoffrey Hinton, for sitt arbeid med dyp læring. Sammen blir de tre referert til av noen som «Gudfedrene av kunstig intelligens» og «Gudfedrene av dyp læring»
Olifant (blåseinstrument)
Olifant (en alternativ stavemåte for ordet elefant) ble i middelalderen brukt om jakthorn laget av elfenben, altså av støttenner fra elefanter. En av de mest sagnomsuste olifantene tilhørte den frankiske sagnhelten Roland, kjent fra middelalderdiktet Rolandskvadet.
Ridder Rolands olifant
I Rolandskvadet bærer Roland med seg olifanten sin i slaget ved Roncevaux, der han befinner seg i baktroppen av Karl den stores hær. Ridderen Oliver, som var en annen av Karl den stores paladiner, ber Roland blåse i olifanten for å tilkalle forsterkninger, men Roland vil ikke. Til sist gir han imidlertid etter, men da har den frankiske hæren allerede tapt for sarasenerne. Roland forsøker da å ødelegge både olifanten og sverdet sitt, som bærer navnet Durendal, for at disse verdifulle gjenstandene ikke skal falle i fiendens hender. Historien ender med at Roland blåser i hornet, men den kraften dette krever sprenger tinningen hans, og han dør. Karlamagnús saga sier for øvrig at Rolands olifant var laget av hornet til en enhjørning som var blitt felt i India.
Følgende strofe er et eksempel på Rolandskvadets omtale av Rolands olifant:
Ronsalavollen er den norrøne formen av det franske stedsnavnet Roncevaux, eller Roncesvalles på spansk.
Andre olifanter
En annen berømt olifant tilhørte Gaston IV av Béarn, og den befinner seg nå i den spanske byen Zaragoza, som Gaston var med på å erobre fra muslimene.
Ulph-olifanten, som befinner seg i skattkammeret i katedralen i York, hører til en gruppe olifanter som ble skåret ut i Salerno i siste halvdel av det ellevte århundre, da normannerne regjerte der. Et av motivene i relieffene som pryder Ulph-olifanten er et par griffer som står rygg mot rygg med haler som ender i uhyrlige hoder med store ører.
En gruppe elfenbenshorn prydet med utskårne bånd i lav-relieff regnes å ha blitt til i de samme verkstedene i Salerno som Ulph-olifanten; disse hornene befinner seg i dag i ulike samlinger rundt om i verden. En av disse olifantene finnes i kartusianer-klosteret i Portes, en annen i Boston Museum of Fine Arts. Ytterligere andre horn i denne gruppen finner vi i skattkammeret i St. Sernin-katedralen i Toulouse og i katedralen i Zaragoza.
Kunståret 1419
Kunståret 1419 er en oversikt over hendelser, fødte og avdøde kunstnerpersonligheter i 1419.
Dødsfall
…
1419 in art
Unormal (TV-program)
Unormal eller NRK Unormal er et norsk ungdomsprogram om kropp og identitet. Programmet vises i NRK TV, på Snapchat, TikTok og på NRKs YouTube-kanal NRK Unormal. Programmet står også bak podkasten Baksnakk.
Land’s End Airport
Land's End Airport (flyplasskoder|LEQ|EGHC) ligger nær St. Just i Penwith 9,3 km vest for Penzance i Cornwall, er den sørvestligste flyplassen i Fastlands-Storbritannia. Flyplassen eies av Scilly Steamship Company (ISSC). ISSCs datterselskap, Lands End Airport Limited, drifter flyplassen og datterselskapet Isles of Scilly Skybus driver en passasjerrute til St Mary's på Scillyøyene og rundturer vest i Penwith. Flyplassen har en lisens som tillater offentlig transport av skoleelever på dagtid.
Unormal (TV-program)
Unormal ble sendt for første gang 7. februar 2020 på en egen YouTube-kanal, og ble gjort først tilgjengelig på NRK TV 3. mars 2020. Unormal tok over YouTube-kanalen til programserien Newton i februar 2020, og har siden den tid lastet opp en rekke videoer til plattformen.
Siden har prosjektet satset på flere sosiale medier, som Snapchat og TikTok. Unormal står også bak TV-seriene Lydia X Norges tøffeste og Det som ikke skulle skje. Sistnevnte ble i 2021 nominert til Japan Prize. Programredaksjonen består av ni ansatte. Lydia Torsvik Gieselmann og Zara Cecilie Leite er programledere.
Land’s End Airport
Historie
Cobham Air Routes opererte i 1935 en rute som knyttet Scillyøyene til fastlandet. Cobham ble senere kjøpt av Olley Air Service, hvis datterselskapet Channel Air Ferris bygget Land's End Airport og startet flyvninger til øya St. Mary's den 15.september 1937 med de Havilland Drag on. En hangar ble overført fra Squires Gate Airport i Blackpool til St Mary's før det fikk sin egen flyplass i 1939 landet flyene på golfbanen. I 1938 overtok Great Western and Southern Airlines Olley Air Service og Channel Air Ferries. De fortsatte under hele andre verdenskrig, da Dragon ble erstattet med de Havilland Dragon Rapide.
Den 1. februar 1947 ble flyselskapet og ruten overtatt av BEA og den 2. mai 1964, erstattet BEA sine Dragon Rapides med et enkelt Sikorsky S-61-helikopter som ble opererte av BEA Helikopters. Den 1. september 1964 ble helikoptervirksomheten flyttet fra Land's End til den nye Penzance Heliport, selv om BEA noen ganger chartret Britten-Norman Islanders til å fly fra Land's End når helikopteret var utilgjengelig.
Mellom 1966 og 1970 opererte Scillonia Airways fra flyplassen med Rapid. Westward Airways (UK) ble etablert på flyplassen i 1970, og drev en flyskole der fra 1971 til 2009.
I 1984 startet Isles of Scilly Skybus sin virksomhet på flyplassen, først med frakt og charter og deretter med ruter fra april 1987. De brukte Islandes og De Havilland Canada DHC-6 Twin Otter. Skybus ble den eneste gjenværende flyforbindelse til Scillyøyene fra oktober 2012 da helikopteruten fra Penzance ble avviket.
Den 9. april 2013 ble en ny passasjerterminal til en kostnad av en million pund offisielt åpnet. Arbeidet hadde begynt i juli 2012 og omfattet bagasjehåndtering, ankomsthall og et nytt kontrolltårn. Frem til 2014 var alle flyplassens rullebaner dekket av gress. I løpet av vintrene av 2012/13 og 2013/14 ble flyplassen stengt i lange perioder, ettersom rullebanene ble oversvømt, og flygingene ble midlertidig flyttet fra Land's End til Newquay. I mai 2013 søkte ISSC og Council of the Isles of Scilly til European Regional Development Fund for midler til asfaltering av rullbanen på Land's End, i tillegg til ulike forbedringer på St Mary's. I mai 2014 ga EU-kommisjonen sin godkjennelse. Kostnadene for den planlagte asfalteringen på Land's End ble oppgitt å være 2,6 millioner pund,  og det europeiske fondets bidrag var 1,3 millioner pund. Flyplassen ble stengt 4. juli 2014 for asfaltering av to rullebaner. Skybus' fly brukte i mellomtiden Newquay, og plassen ble åpnet med asfalterte rullebaner 29. juli.
Andre operasjoner
Skybus tilbyr rundflyvninger i Vest Cornwall med Britten Norman Islander-fly. Trinity House har også et depot på flyplassen.
Transportforbindelser
Skybus driver en shuttlebuss fra Penzance togstasjon til flyplassen.
Atle Rakvåg
Atle Rakvåg (født 30. november 1969) er en norsk musiker, bassist, keyboardist, gitarist, låtskriver, perkusjonist og plateprodusent. Han er mest kjent som bassist i J.T. Lauritsen & The Buckshot Hunters, samt The show must go on, queentributeshowet til Åge Sten Nilsen. Han har også spilt bass i Johns Quijote siden 1996 og har spilt på John Ivar Byes sine soloalbum i tillegg. Han har også spilt for artister som Vidar Busk, Ingvar Hovland, Asbjørn Stokkeland, Maria Mena, Kari Bremnes, Liz Tove Vespestad, Jan Dahlen, Skykaprer, Terje Tysland, Harald Thune, Vestlandsfanden, Finn Coren, Tiger City Jukes, De Press og Åge Sten Nilsen.
Lin Ivarsson
Ivarsson ble tatt ut på det svenske landslaget foran VM i alpint 2019 på hjemmebane i Åre, der hun kjørte ut i super-G og endte på 24.-plass i utfor.
Hun deltok også i VM i alpint 2021 der hun kom på 35. plass i super-G og på 29. plass i utfor.
Guvernementet Sankt Petersburg
Guvernementet Sankt Petersburg, senere Guvernementet Petrograd og sist Guvernementet Leningrad, var et guvernement i keiserdømmet Russland og RSFSR fra 1708 til 1927.
Guvernementet var inndelt i 8 kretser (ujezd): Gdov, Jamburg, Luga, Novaja Ladoga, Peterhof, St. Petersburg, Schlüsselburg og Tsarskoje Selo.
Nejc Naraločnik
Nejc Naraločnik (født 5. januar 1999) er en slovensk alpinist.
Han representerte Slovenia i vinter-OL 2022 i Beijing, hvor han ble nummer 24 i Super-G.
Liste over bøker av Olav Duun
Liste over bøker av Olav Duun omfatter alle bøkene som Olav Duun (1876-1939) ga ut fra debuten i 1907, inkludert en posthum utgivelse av løse noveller og fortellinger.
Titlene er gjengitt etter siste utgave av Skrifter i samling, 1995–97. Alle bøkene ble først utgitt av Duuns faste forlag, Olaf Norlis Forlag, med unntak av de to barnebøkene Duun utga på riksmål i 1912 og 1913; de ble utgitt av Aschehoug.
Felix Andersen
Felix Frithjof Rudolf von Oefele Andersen (født 16. mars 1896, død 6. desember 1972) var en norsk offiser, hirdregimentfører, frontkjemper og brannsjef i Aker under den tyske okkupasjonen. Hans var også medlem av Politiets alminnelige særdomstol. Før krigen var han tekstilagent.
Liste over bøker av Olav Duun
Liste
Bøkene er romaner, hvis ikke annet er oppgitt.
Felix Andersen
Felix Andersen ble født i Kristiania som sønn av oberstløytnant Fritdjov Andersen (f. 1860) og Clothilde (f. 1868). Hans mor var av tysk adelig slekt.
Han ble medlem av Nasjonal Samling den 1. juli 1940. Han tjenestegjorde i Waffen-SS på Østfronten og ble etterhvert forfremmet til Sturmbannführer. Etter tjenestetidens slutt ble brannsjef i Aker og hirdregimentsfører. Han var også meddommer i Politiets alminnelige særdomstol som den 22. mai 1944 dømte den norske motstandsmannen Olaf Hansen Moen fra Lisleherad ved Notodden til døden. Moen ble dømt til døden for å ha advart tre norske ungdommer mot å møte opp til tjeneste i okkupasjonsmaktens Arbeidstjeneste (AT). Han ble henrettet ved skyting samme dag.
Under landssvikoppgjøret i 1948 ble Andersen dømt for medvirking i drap. Han ble dømt til 12 års tvangsarbeid, rettighetstap, samt tap av stilling i Hæren. Han ble i lagmannsretten dømt til livstid (aktor lad ned påstand om dødsstraff), men etter en anke til Høyesterett ble straffen redusert til 12 år. Han ble løslatt fra Akershus Landsfengsel allerede 22. mai 1950.
Kombinert under Vinter-OL for ungdom 2020 – Normalbakke mikslag
Normalbakke mikslag i kombinert under Vinter-OL for ungdom 2020 ble avholdt den 22. januar 2020. 10 nasjoner deltok med seks utøvere hver; to skihoppere, to kombinertløpere og to langrennsløpere – én av hvert kjønn – totalt 60 utøvere.
Øvelsen bestod av fire hopprenn i Les Tuffes i Frankrike og 4 x 3,3 km langrenn i Vallée de Joux i Jurafjellene, og ble vunnet av Norge foran Østerrike og Italia.
Léré
Léré er en by og kommune i kretsen Niafunké, i regionen Timbuktu i Mali. Kommunen besto i 2009 av 19 byer og landsbyer, og hadde en befolkning på 16072 innbyggere.
Dana Velďáková
Dana Velďáková (født 3. juni 1981) er en slovakisk friidrettsutøver som konkurrerer i tresteg. Hun representerte landet sitt under Sommer-OL 2012 i London, der hun ble nummer 12 i tresteg.
Breviarium Nidrosiense
Breviarium Nidrosiense er et breviarium; en kort bønnesamling, for den norske kirkeprovinsen, Nidaros erkebispedømme. Boken inneholder blant annet liturgien for Olavsfeiringen. Breviarium Nidrosiense ble trykket i 1519, og er dermed en av de første trykte norske bøkene. Erkebiskop Erik Valkendorf tok initiativ til utgivelsen, som han selv bekostet. Breviariet ble satt sammen av dekan Peter Strut og erkedegn Eirik Jonsson. Breviarium Nidrosiense ble, sammen med Missale Nidrosiense (messebok) utarbeidet for å dekke den katolske kirkes behov for en standardisert liturgi i Norge. Disse skulle erstatte de gamle håndskrevne bøkene som var vanskelige å lese og som ofte hadde foreldet innhold.
Boken er en del av Norges dokumentarv, og fire bevarte eksemplarer er valgt ut til dette. Disse er eid av henholdsvis Nasjonalbiblioteket, det Deichmanske bibliotek og Gunnerusbiblioteket ved NTNU Universitetsbiblioteket
Tim McIlrath
Tim McIIrath (født 3. november 1979 i Indianapolis) er frontfigur, gitarist, låtskriver og medgrunnlegger for det amerikanske punk rock bandet Rise Against.
McIlrath er kjent for å støtte dyrs rettigheter og han aktivt fremmer dyrevernsorganisasjonen PETA, sammen med bandet sitt. Han følger livsstilen straight edge. McIlrath begynte på sin musikalske karriere i tenårene og han var svært aktiv i flere lokale alternativ rock / punk grupper fra Chicago. Hans første band var post-hardcore bandet Baxter som ble grunnlagt i 1995.
Han har spilt i mange videoer som ble produsert og distribuert av PETA der han uttrykke hans tro på vegetarisme samt hans meninger om kjøttbransjen og fast food industrien, pels og bruken av dyreskinn som mote og dyreforsøk og disseksjon av dyr. McIlrath spilte bass og sang backup i den første inkarnasjonen av The Honor System. Han sang på demoen deres og på noen låter på deres debutalbum. Han og trommeslageren Neil Hennesy dannet bandet Yellow Road Priest sammen. Denne gruppen ble oppløst i 1997.
Rise Against sitt sjette album, Endgame, som blant annet inneholder singlen "Help Is On The Way" ble utgitt 15. mars 2011. McIlrath har spilt i sin metalcore sideprosjekt kalt The Killing Tree sammen med tidligere Rise Against-gitarist Todd Mohney. The Killing Tree har ikke produsert noe musikk eller gjennomført noen turneringer siden 2003.
Polens nasjonalbibliotek
Polens nasjonalbibliotek (polsk Biblioteka Narodowa IPA [ˌbʲiblʲjɔˈtɛka narɔˈdɔva]) er Polens største bibliotek og en av landets viktigste kultur- og forskningsinstitusjoner. Nasjonalbiblioteket setter bibliografiske standarder og er ansvarlig for nasjonalbibliografi. Nasjonalbiblioteket, i samsvar med pliktavleveringsloven, samler inn alle bøker, tidsskrifter, digitale og audiovisuelle dokumenter som produseres i Polen. I tillegg finnes det på biblioteket en samling av polonica som er utgitt i utlandet. Nasjonalbiblioteket driver også et forlag og gir ut bøker og tidsskrifter: "Polish Libraries", "Rocznik Biblioteki Narodowej" og "Notes Konserwatorski”. Nasjonalbiblioteket er underlagt Departementet for kultur og nasjonalarv i Warszawa (Ministerstwo Kultury i Dzedzictwa Narodowego).
Polens nasjonalbibliotek ble etablert i 1928, men biblioteket trekker sine røtter helt tilbake til Załuski-Biblioteket som ble grunnlagt på 1700-tallet. Biblioteket ble åpnet i 1930 med en grunnsamling på 200.000 bind. Stefan Demby ble bibliotekets første direktør. Han ble etterfulgt av Stefan Vrtel-Wierczyński i 1934.
I begynnelsen fikk Nasjonalbiblioteket ikke sine egne lokaler. Derfor ble samlingen bevart på forskjellige steder i Warszawa. I 1935 rommet Potocki-palasset avdelingen for spesialsamlinger. Det ble planlagt et nybygg, spesiallaget for bibliotekvirksomhet på Pole Mokotowskie i Warszawa, men utbruddet av 2. verdenskrig ødela disse planene.
Etter Warszawa-oppstandens fall i 1944, satte nazistene hele spesialsamlingen i brann. De gjorde dette med vilje for å straffe deltakerne i oppstanden. 80.000 trykte bøker (inkludert polonica fra 1500-1800-tallet), 26.000 håndskrifter, 2,500 inkunabler, 100.000 tegninger og graveringer, 50.000 musikk ark og teatermateriale ble ødelagt. Det finnes en vurdering som viser at 3.600.000 av 6.000.000 bind som ble samlet av Warszawas største biblioteker forsvant under 2. verdenskrig. Store deler av de forsvunne bøkene hørte til Nasjonalbibliotekets samlinger.
Polens nasjonalbibliotek ble gjenopprettet i 1945. Samlingene som tidligere ble fraktet til Tyskland og Østerrike, ble levert tilbake til Polen (blant annet deler av Krasiski-Biblioteket og Przezdziecki-Biblioteket). I 1959 fikk biblioteket tilbake 2 håndskrifter Kazania świętokrzyskie, Psałterz floriański og noen manuskripter av Fryderyk Chopin.
Nasjonalbibliotekets nåværende lokaler ble bygd i årene 1962-1976.
Nasjonalbibliotekets samling er den største i hele landet. Samlingen inneholder 8 500 000 materialer, blanet annet 162.000 bind av bøker som ble trykt før året 1801, over 26.000 håndskrifter (inkludert 7000 musikk håndskrifter) og  485.000 graveringer. I tillegg inneholder samlingen fotografier og ikoner, over 130.000 kart, over 2.000.000 bøker og 1.000.000 tidsskrifter fra 1800-2000-tallet.
Rock Island Independents
Rock Island Independents var et profesjonelt amerikansk fotballag basert i Rock Island i Illinois som var aktive mellom 1907 og 1926. Independents var et av oppstartslagene i National Football League (NFL), og var hjemmelag i det som i ettertid har blitt erklært den første NFL-kampen den 26. september 1920 i Douglas Park. Independents ble stiftet i 1907 av Demetrius Clements og beholdt navnet gjennom lagets eksistens.
I 1926 var Independents det eneste laget som forlot NFL for å bli ett av oppstartslagene i den første American Football League. I 1927 ble hele ligaen, samt Independents, oppløst.
En håndfull Pro Football Hall of Famere spilte for Independents: Jimmy Conzelman (1920–1921), Joe Guyon (1924), Ed Healey (1920–1922), Duke Slater (1922–1926) og Jim Thorpe (1924–1925).
Tidlig historie
Independents spilte i Douglas Park (1907–1925) og Browning Field (1926). I 1910 gikk laget ubeseiret og slapp ikke inn poeng i fem av lagets kamper. Flere av spillerne fra 1910 var tilbake i 1912 og vant da åtte kamper uten å slippe inn poeng, under hovedtrener John Roche.
Walter Flanigan var lagets eier mellom 1915 og 1923, før Dale Johnson tok over fra 1924 frem til laget ble oppløst sammen med resten av American Football League i 1926.
Walter Flaningen begynte å spille end for laget i 1912. Over de neste to sesongene var han også assisterende manager, under Jack Roche. I 1915 tok Flanigan over som eier, og promoterte laget ved å arrangere to hjemmekamper mot Minneapolis Marines i 1917. De tapte 7–3 mot Marines foran 6 400 tilskuere i Douglas Park den 4. november, og 33–7 foran 4 500 tilskuere den 18. november. Første verdenskrig og verneplikten skulle derimot sette en stopper for Flanigans planer om å utvide. I 1919 ansatte Flanigan Rube Ursella fra Minneapolis Marines for å være spiller og trener. Ursella tok med seg flere spillere fra Minneapolis, som hjalp laget å vokse og sikret etter hvert en invitasjon til å bli med i NFL. Independents’ eneste nederlag i 1919 kom mot George Halas’ Hammond Pros. Flanigan utfordret deretter Canton Bulldogs til en «mesterskapskamp», og tilbød blant annet $5 000 dersom de tok turen til Rock Island for å spille.
Canton, som allerede hadde vunnet ligatittelen i Ohio League med en seier over Massillon Tigers, takket nei til tilbudet. Trolig følte Cantons spiller og trener Jim Thorpe og eier Ralph Hay at Flanigan ikke kunne gå godt for de $5 000. Independents hadde uansett slått Columbus Panhandles 49–0 og Indians 17–0 samme sesong. I 1919, siste sesong før National Football League ble stiftet, erklærte de seg selv «Champions of the USA». Den 17. september 1920 deltok Independents på møtet hvor opprettelsen av National Football League ble vedtatt.
National Football League
National Football League ble stiftet over to møter i 1920. Den 20. august 1920 ble det avholdt et første møte med representanter for Akron Pros, Canton Bulldogs, Cleveland Tigers og Dayton Triangles. Møtet ble avholdt i Canton i Ohio og resulterte i stiftelsen av American Professional Football Conference (APFC).
Et andre, mye større møte, ble avholdt 17. september 1920. Møtet ble avholdt samme sted, og eieren av Independents Walter Flanigan representerte laget under møtet. Alle de elleve lagene hadde sendt representanter: de fire lagene fra det første møtet samt Decatur Staleys, Chicago Cardinals, Massillon Tigers, Hammond Pros, Muncie Flyers, Rock Island Independents og Rochester Jeffersons. Møtereferatet er blitt arkivert av Pro Football Hall of Fame. Navnet ble endret til American Professional Football Association (APFA), antallet lag ble utvidet, og det ble erklært at ligaen skulle ha sin første sesong i 1920.
Jim Thorpe ble valgt til ligaens første president, og 14 lag var registrert for den første sesongen. Buffalo All-Americans, Chicago Tigers, Columbus Panhandles og Detroit Heralds ble med i ligaen i løpet av året. Massillon Tigers fra Massillon i Ohio deltok også på møtet den 17. september, men stilte ikke med et lag i 1920. Etter at ligaen ble stiftet ble Flanigan utvalgt til komitéen som skrev ligaens grunnlov. Per nå er det kun to av de originale lagene, Decatur Staleys (nå Chicago Bears) og Chicago Cardinals (nå Arizona Cardinals) som fremdeles er aktive. Den 26. september 1920 spilte Independents på hjemmebane i den første offisielle kampen med lag fra APFA. Independents’ Douglas Park ble dermed stadion for den første National Football League-kampen noensinne. Bare ni dager etter at ligaen ble stiftet slo Independents St. Paul Ideals 48–0.
En uke senere, den 3. oktober 1920, slo Independents Muncie Flyers 45–0 i Douglas Park i den første fulle kampuken for APFA. 3 100 tilskuere så at Arnie Wyman, tidligere stjernespiller for Minnesota, debuterte for Islanders med tre touchdowns. Dette var muligens den første NFL-kampen mellom to ligalag, men historiske kilder inkluderer ikke klokkeslett for avspark for denne kampen eller for den andre APFA-kampen mellom Dayton Triangles og Columbus Panhandles i Dayton i Ohio som ble spilt samme dag.
Independents gikk 4–2–1 i ligaens første år, og hadde samme resultat de neste to årene, med fem av seks nederlag mot George Halas og Decatur Staleys/Chicago Staleys/Chicago Bears. Den 24. juni 1922 endret APFA navn til National Football League (NFL).
Den 16. oktober 1921 lå Independents under 7–0 mot Chicago Cardinals før de tok en 14–7 i andre kvarter, takket være to touchdowns fra Frank Coughlin. Flanigan fikk deretter lagets tackle Ed Healey til å ta over Coughlin. Da Coughlin var på vei mot sidelinjen gav Healey en beskjed til Jimmy Conzelman fra Flanigan, hvor det stod: "Coughlin was fired! The new coach was Conzelman!" Dette var den første og eneste gangen at en eiere ansatte en ny trener midt i en kamp. I 1922 solgte Flanigan Ed Healeys kontrakt til Halas og Chicago Bears for $200. Healey ble en av Bears’ stjernespillere og ble i 1964 innlemmet i Pro Football Hall of Fame.
I forlot Flanigan Independents for å fokusere på eiendom og forsikring. Han solgte laget til den lokale forretningsmannen Dale Johnson. Johnson ansatte Vince McCarthy, som var en reserve quarterback for Independets, som general manager. Med olympier og stjernespiller for Rock Island High school Sol butler på laget gikk Rock Island 2–3–3 i 1923, og hadde vinnende sesonger i og.
Jim Thorpe, da sett på som «verdens beste atlet», begynte å spille for Independents i 1924, hvor laget gikk 5–2–2 mot ligamotstandere. Etter 1925-sesongen reiste laget rundt i landet for å promotere idretten, ofte under navnet Tampa Cardinals. Etter 1925-sesongen opprettet THorpe et lag som for det meste bestod av hans lagkamerater fra Rock Island Independents, og spilte flere kamper i Florida. Under en vennskapskamp på første nyttårsdag spilte Cardinals mot Chicago Bears og Red Grange. Kampen ble promotert som et møte av det gamle mot det nye, Grange, en yngre stjerne, mot Thorpe, en eldre legende. Grange hadde blant annet en 70-yard touchdown på løp i kampen, som Bears vant 17–3 i Plant Field i Tampa i Florida.
Totalt gikk Independents 26–14–9 i NFL, med fem vinnende sesonger på seks år. Etter å ha avsluttet 1920-sesongen på fjerdeplass kom de aldri lenger opp på tabellen enn femte, noe de gjorde tre ganger: i og  under Jimmy Conzelman og i  under Johnny Armstrong.
American Football League
I 1926 stiftet Red Grange og hans agent C.C. Pyle American Football League (AFL) etter at Pyle ikke ble tildelt et NFL-lag i New York. I 1925 flyttet Johnson laget sitt over til American Football League, som han mente kom til å gjøre det bedre enn NFL. Independents signerte deretter Elmer Layden, en av Four Horsemen fra Notre Dame, i 1926. Lagene som spilte i AFL i 1926 var Boston Bulldogs, Brooklyn Horsemen, Chicago Bulls, Cleveland Panthers, Los Angeles Wildcats, Newark Bears, New York Yankees, Philadelphia Quakers og Rock Island Independents. Independents flyttet også fra Douglas Park i Rock Island til Browning Field i Moline i Illinois i forkant av 1926-sesongen. Independents var det eneste NFL-laget som gikk over til den nye ligaen.
Stadion
Fra laget ble stiftet og til dets siste sesong spilte Independents i Douglas Park i Rock Island i Illinois, fra 1907 til 1925. I 1926, som skulle bli lagets siste sesong, flyttet laget til Browning Field i Moline i Illinois. Begge stadionene er fremdeles i bruk.
Browning Field, som Independents brukte i 1926, ligger på 16th Street og 23rd Avenue i Moline i Illinois. Independents delte stadionet med baseballaget Moline Plowboys. Browning Field brukes i dag av Moline High School, og det nærliggende Wharton Field House er tidligere hjemmebane for National Basketball Associations Tri-Cities Blackhawks, som i dag heter Atlanta Hawks.
It’s the Arps EP
It's the Arps er en EP av Todd Terje. Den ble lansert av Smalltown Supersound og Todd Terjes eget plateselskap Olsen i 2012. Navnet spiller på den analoge synthesizeren ARP 2600, som han laget musikken med.
Mottakelse
Albumet ble godt mottatt av musikkanmeldere verden over. På nettstedet Metacritic har albumet en gjennomsnittlig score på 80 av 100, basert på åtte anmeldelser, noe som indikerer «generelt gode kritikker».
Musikkanmelder i H!SSIG.no Alexander Thorstvedt beskriver musikken som «opplagt og spaca eurodisco med tunge beats, skrudde lyder og langt-på-natten-melodier».
Aftenpostens anmelder Robert Hoftun beskriver førstesporet «Inspector Norse» som «syv minutter riffdrivende, nynnbar discopop med lekker tyngde og variasjon», og spår den å «bli landets største elektropophit siden Röyksopps klassiker «Eple»».
Pitchforks anmelder Andrew Gaerig er begeistret for både «Inspector Norse» og «Swingstar»-suiten, men kaller «Myggsommer» en «smal glipp».
«Inspector Norse» havnet høyt oppe på mange årsbeste-lister. Låta ble kåret til årets beste spor av nettstedet Mixmag, årets nest beste spor av nettstedet Resident Advisor, årets nest beste norske låt av nettstedet P3.no, og havnet på 36.-plass på Pitchforks liste over årets hundre beste låter.
Feide med P3
Til tross for gode anmeldelser og suksess i utenlandske klubbmiljøer, fikk ikke «Inspector Norse» mye spilletid på norsk radio. NRK P3s musikksjef Mads Borch Bugge mente låta var for dårlig egnet på radio og beskrev den som «bakgrunnsmusikk til en strandbar eller en butikk».
I 2013 ga Todd Terje sammen ut singelen «Strandbar», et lite stikk til Borch Bugges beskrivelse av «Inspector Norse».
Spor
2. «Myggsommer» (3:20 )
4. «Swing Star Pt. 2» (6:42)
GURLS
GURLS, også skrevet Gurls, er en norsk jazz/soul/pop-trio. Trioen ble startet i 2013 av Hanna Paulsberg (saksofon), Ellen Andrea Wang (kontrabass) og Emilie Nicolas (vokal). Rohey Taalah tok over som vokalist da Nicolas begynte å prioritere solokarrieren, og ble senere erstattet av.
Trioen ga ut debutalbumet Run Boy, Run, produsert av bandet selv og Kåre Vestrheim, i februar 2018. For albumet vant de Spellemannprisen 2018 i klassen jazz. Sammen med med Trondheim Jazzorkester ga de ut albumet Oui i 2022 med Marianna Sangita som ny vokalist. For albumet vant de Spellemannprisen 2022 i klassen jazz.
I 2020 ble bandet samplet av musikkprodusenten Lëo i låta GURLS.
Dīwān Lughāt al-Turk
Dīwān Lughāt al-Turk (arabisk: ديوان لغات الترك) eller «kompendium om språkene til tyrkerne» er den eldste omfattende ordbok for tyrkiske språk, som ble samlet i 1072–74 av den lærde Al-Kashgari som foretok omfattende studier av tyrkiske språk på hans tid.
Biologisk halveringstid
Biologisk halveringstid (også kjent som: biologisk halvliv) er den tiden som går før halvdelen av den resorberte radioaktive nukliden er utskilt av kroppen. Det finnes nuklider med lang fysikalsk, men kort biologisk halveringstid. Av for eksempel tritium med en fysikalsk halveringstid på ca. 4,500 dager er allerede halvdelen utskilt av kroppen etter 12 dager. Den biologiske halveringstiden er avhengig av fysiologiske forhold.
Hos beitedyr kan man minke den biologiske halveringstiden for cesium-radionuklider ved fôring med mineralet bentonitt (berlinerblått). Det ble satt i gang slik fôring i enkelte områder etter nedfallet fra Tsjernobyl i 1986.
Melanie Bauschke
Melanie Bauschke (født 14. juli 1988 i Berlin) er en tysk friidrettsutøver.
Frederick Spiller
M. Frederick «Fred» Spiller (født 22. februar 1885, død 15. september 1953) var en britisk bokser som deltok i de olympiske leker 1908 i London.
Melanie Bauschke
Hun tok gull i lengdesprang under U23-EM i friidrett 2009 i Kaunas. Foran hviterussiske Nastassia Mironchyk og franske Éloyse Lesueur.
Frederick Spiller
Spiller vant en olympisk sølvmedalje i boksing, i vektklassen lettvekt (63,5 kg), under OL 1908 i London. I finalen tapt han til sin landsmann Frederick Grace. Det var tolv boksere i lettvektklassen.
Amandaprisen 2012
De nominerte filmene ble offentliggjort på en pressekonferanse 19. juni av juryleder Jan Eggum. Det var bare to nominerte i klassen kvinnelig skuespiller og alle tre barnefilmene som hadde premiere i perioden ble nominert. Vinneren av Folkets Amanda ble stemt frem av VGs lesere. I utgangspunktet var alle 28 filmene fra perioden nominert, deretter gikk ti filmer videre til neste runde og fem av dem videre til en finalerunden.
Utdelingen ble overført på TV 2 og ble ledet av Ingrid Bolsø Berdal. TV-sendingen ble produsert av Eyeworks Dinamo og hadde 361.000 seere.
Vinnere og nominerte
Vinnere står først i tabellen og er merket med fet skrift.
Schous plass holdeplass
Schous plass holdeplass er en trikkeholdeplass på Grünerløkka i Oslo, helt nederst på Grünerløkka-Torshov-linjen etter å ha skilt lag med Sinsenlinjen.
Viktorija Valjukevitsj
Viktorija Valjukevitsj (russisk: Виктория Владимировна Валюкевич; født 22. mai 1982) er en russisk friidrettsutøver som konkurrerer i tresteg. Hun representerte landet sitt under Sommer-OL 2012 i London, der hun ble nummer 8 i tresteg.
N’Gorkou
N'Gorkou er en by og kommune i kretsen Niafunké, i regionen Timbuktu i Mali. Kommunen er en landbrukskommune, og består av om lag 54 mindre bebyggelser.
Xu Haidong
Xu Haidong (kinesisk: 徐海东; født 17. juni 1900 i landsbyen Xujiaqiao i fylket Dawu i provinsen Hubei i Kina, død 25. mars 1970 i Zhengzhou i Henan) var en storgeneral i Folkets frigjøringshær i Kina.
Han var kjent for sitt dristige lederskap av sine styrker under den kinesiske borgerkrig og den annen sino-japanske krig. Han ble gitt tilnavnet Tiger-Xu, og ble såret i kamp ni ganger. Etter å ha pådratt seg tuberkulose var han stort sett sengeliggende de siste atten år av sitt liv. Ettersom han kritiserte kulturrevolusjonens radikalitet, ble han torturert i hjel.